JMT ออกหุ้นกู้ 400 ลบ.อายุ 3 ปี ดบ. 4.20% ขายรายใหญ่ 17-19 ก.ค.นี้
JMT ออกหุ้นกู้ 400 ลบ.อายุ 3 ปี ดอกเบี้ย 4.20% เสนอขายรายใหญ่ 17-19 ก.ค.นี้ หวังชำระคืนเงินกู้ โดยมีธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้ 
7 ก.ค. 2560

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้บริษัท ครั้งที่ 1/2560 มูลค่าไม่เกิน 400 ล้านบาท อายุ 3 ปี ครบกำหนดไถ่ถอนปี พ.ศ.2563 โดยมีอัตราดอกเบี้ยคงที่ร้อยละ 4.20 ต่อปี ชำระดอกเบี้ยทุกๆ 3 เดือน ตลอดอายุของหุ้นกู้ โดยเสนอขายให้แก่ผู้ลงทุนสถาบันและ/หรือ ผู้ลงทุนรายใหญ่ ระหว่างวันที่ 17-19 ก.ค.60 โดยมีธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้ 
ส่วนอันดับความน่าเชื่อถือของผู้ออกหุ้นกู้ที่ “BBB” แนวโน้มเครดิต “คงที่” โดยบริษัท ทริสเรทติ้ง จำกัด เมื่อวันที่ 3 พ.ค.60
ทั้งนี้บริษัทมีวัตถุประสงค์ที่จะนำเงินที่ได้รับจากการออกและเสนอขายหุ้นกู้ครั้งนี้เพื่อดำเนินการทั่วไปของบริษัทและจ่ายชำระคืนเงินกู้